
ПРОТОКОЛ № 43

На 02.04.2026 г., (четвъртък) от 15:00 часа, в залата на Общински съвет Златоград не се проведе извънредно заседание на Общински съвет Златоград, свикано на основание чл. 23, ал. 4, т.2 от ЗМСМА и във връзка с чл. 54, ал.1,т.2, от Правилника за организацията и дейността на Общински съвет Златоград, неговите комисии и взаимодействието му с Общинска администрация. В залата от общинска администрация присъстваха: г-н Мирослав Янчев – кмет на община Златоград, Елмира Угорлиева- Пехливанова- зам. Кмет, инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и земеделие“, той и юрисконсулт, инж. Юли Хаджийски – Директор на Дирекция „Устройство на територията“, г-жа Ирина Иванова – Директор на дирекция, кметовете на селата Долен, Старцево, Ерма река, граждани  и други. 

[bookmark: _GoBack]Г-жа Хаджийска: Добър ден уважаеми присъстващи! Г-жа Емилия Кръстева е в командировка. Аз, в качеството си на заместник-председател на Общински съвет, ще водя днешното извънредно заседание, за което е постъпило искане от 7 общински съветници. В момента в залата присъстваме 6 общински съветници. Двама от вносителите ги няма, както виждам. При този състав- от 6 човека, няма как да проведем заседание на Общински съвет, то ще бъде незаконосъобразно. Поради липса на кворум не откривам заседание и няма да провеждаме такова днес. Очаквахме регистъра на дупките по едно писмо на Председателя на Общински съвет, няма постъпило такова в деловодството. Поради липса на кворум заседание няма да се проведе. Не откривам, не закривам… Весели Великденски празници на всички! 




ЖЕЧКА ХАДЖИЙСКА
Зам. Председател на 
Общински съвет Златоград

